Noordwes-man bely hy het dogter geslaanArgieffoto ŉ 26-jarige man van Noordwes het Donderdag skuld erken op aanklag dat hy sy vierjarige dogtertjie met ŉ gordel geslaan het. Isaiah Maotwe het aan die Bafokeng-landdroshof in Tlhabane gesê hy het op 8 November 2016 sy vrou en dogter in Ikageng naby Rustenburg gevind waar hulle geslaap het. “Ek het haar ma wakker gemaak en ons het ŉ woordewisseling gehad. Die kind het wakker geword en ek het haar aangesê om te slaap, maar sy het geweier. Ek het haar daarna met ŉ gordel geslaan,” het Maotwe in sy pleitverduideliking gesê. Hy staan tereg op aanklag van aanranding met die doel om ernstig te beseer. Hy moet op 22 Augustus weer in die hof verskyn. Sy borgtog is verleng.